ባለፈው አንድ ዓመት የመረጃ፣ ጸጥታና ደህንነት ተቋማትን አቅም የማሳደግ ተግባራት መከናወኑ ተገለጸ
ባለፈው አንድ ዓመት የመረጃየጸጥታና የደህንነት ተቋማትን አቅም የማሳደግ ተግባራት መከናወኑ ተገለጸ፡፡የጠቅላይ ሚኒስትሩ ብሔራዊ የደህንነት አማካሪ ሚኒስትር አቶ ተመስገን ጥሩነህ ዛሬ በሰጡት ጋዜጣዊ መግለጫ የፀጥታና የመረጃ ደህንነት ተቋማት ከህብረተሰቡ ይነሳባቸው የነበረውን የተዓማኒነት ችግር ለመፍታት ባለፉት 12 ወራት ተሰርተዋል ብለዋል፡፡የሀገር መከላከያ ሚኒስቴር፣ ብሔራዊ መረጃ አገልግሎት፣ የኢንፎርሜሽን መረብ ደህንነት ኤጄንሲና የፌዴራል ፖሊስ የለውጥ ተግባራት የተከናወኑባቸው ተቋማት መሆናቸውም ተገልጿል፡፡የአመራር፣ የአመለካከት፣ የአሰራርና የአደረጃጀት ለውጥ በተቋማቱ ላይ መከናወኑንም አቶ ተመስገን አስታውቀዋል፡፡ተቋማቱን ለማሻሻል አለማቀፍ ተሞክሮዎችንና ልምዶችን መመልከታቸውንም በመግለጫው አንስተዋል፡፡ከተቋማቱ ውስጥም ሙሉ በሙሉ ለውጥ የተከናወናቸው መኖሩን ያነሱት አማካሪ ሚኒስትሩለውጦቹም የተቋማቱን አዋጆች እስከ ማሻሻል የደረሰ መሆኑን ጠቁመዋል፡፡የአደረጃጀት ለውጥ ከተከናወነባቸው ተቋማት አንዱ የሆነ የመከላከያ ሚኒስቴር የባህር ኃይል፣ የስፔስ ሳይንስና የሳይበር ደህንትን ለማረጋገጥ የሚያስችሉ አደረጃጀቶች መፈጠራቸውንም አንስተዋል፡፡